50. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 27 της 10/14 Ιαν. 1969 (ΦΕΚ Α΄ 6) Περί ρυθμίσεως θεμάτων αναγομένων εις την υπό του Υπουργείου Εμπορικής Ναυτιλίας άσκησιν εποπτείας επί των Ο.Α.Π., Ε.Ζ.Λ.Θ. και Λιμενικού Ταμείου Ελευσίνος. Έχοντες υπ’ όψιν: 1)Τας διατάξεις των άρθρ. 36 παρ. 10 και 37 παρ. 1 του Ν.Δ. υπ’ αριθ. 1/1968 περί Υπουργικού Συμβουλίου και Υπουργείων (ΦΕΚ 270 Α΄). 2)Την υπ’ αριθ. 643/2.12.68 γνωμοδότησιν του Ανωτάτου Συμβουλίου Δημοσίων Υπηρεσιών, και 3)Την υπ’ αριθ. 838/11.12.68 γνωμοδότησιν του Συμβουλίου Επικρατείας, προτάσει του Ημετέρου Πρωθυπουργού και των επί της Εμπορικής Ναυτιλίας και Δημοσίων Έργων Υπουργών, απεφασίσαμεν και διατάσσομεν: Άρθρ.1.-1.Αι κατά την παρ. 10 του άρθρ. 36 του υπ’ αριθ. 1/1968 Ν.Δ/τος αρμοδιότητες εποπτείας επί του Οργανισμού Λιμένος Πειραιώς, της ελευθέρας Ζώνης και Λιμένος Θεσσαλονίκης και του Λιμενικού Ταμείου Ελευσίνος ασκούνται υπό της παρά τω Υπουργείω Εμπορικής Ναυτιλίας Διευθύνσεως Οργανώσεως Λιμένων, Τμήμα 4ον. Εις τας αρμοδιότητας ταύτας περιλαμβάνεται και η εποπτεία επί της ιεραρχήσεως και προγραμματισμού των υπό τούτων εκτελεστέων λιμενικών έργων. Βλ. ήδη άρθρ. 21 Π.Δ. 95/1977 (κατωτ. αριθ. 67). 2.Η αρμοδιότης επί των υπό των νομικών τούτων προσώπων εκπονουμένων μελετών και εκτελουμένων έργων εξακολουθεί ασκουμένη υπό του Υπουργείου Δημοσίων Έργων κατά τας περί τούτων διατάξεις. 3.Όπου εις τας κειμένας διατάξεις και καθ’ όσον αφορά τας εν τη παρ. 1 αρμοδιότητας αναφέρεται ο Υπουργός Δημοσίων Έργων, νοείται ο Υπουργός Εμπορικής Ναυτιλίας. Άρθρ.2.-Αρχεία, έγγραφα και παν σχετικόν στοιχείον του Υπουργείου Δημοσίων Έργων, αναφερόμενον εις τας εις το Υπουργείον Εμπορικής Ναυτιλίας μεταβιβασθείσας αρμοδιότητας εποπτείας επί των άνω νομικών προσώπων παραδίδονται δια πρωτοκόλλου μεταξύ των οικείων υπηρεσιών των δύο Υπουργείων. ΄Αρθρ.3.-1.Εις την Κεντρικήν Υπηρεσίαν του Υπουργείου Εμπορικής Ναυτιλίας μεταφέρεται μία θέσις επί βαθμοίς 5ω–4ω του Α7 Κλάδου Διοικητικού της Α΄ Κατηγορίας του Υπουργείου Δημοσίων Έργων, ανήκουσα εφεξής εις συνιστώμενον δια του παρόντος ίδιον Α1 Κλάδον Διοιητικόν της Α΄ Κατηγορίας. 2.Εις την θέσιν της προηγουμένης παρ. 1 μετατάσσεται με τον ον κατέχει βαθμόν υπάλληλος του Υπουργείου Δημοσίων Έργων του Κλάδου και βαθμού εις ον ανήκει η μεταφερομένη θέσις,  υπηρετών κατά την δημοσίευσιν του υπ’ αριθ. 1/1968 Ν.Δ/τος παρά τω Τμήματι γ΄ της Γ1 Διευθύνσεως Διοικητικών και Οικονομικών Υποθέσεων της Υπηρεσίας Συγκοινωνιακών Έργων, καθοριζόμενος δια κοινής αποφάσεως των Υπουργών Δημοσίων Έργων και Εμπορικής Ναυτιλίας, δημοσιευομένης δια της Εφημερίδος της Κυβερνήσεως. Ο εν τω βαθμώ τούτω διανυθείς παρά τω Υπουργείω Δημοσίων Έργων χρόνος υπηρεσίας ως και πάσα προϋπηρεσία παρά τω Υπουργείω Δημοσίων Έργων νοείται ως υπηρεσία παρά τω Υπουργείω Εμπορικής Ναυτιλίας δια πάσαν συνέπειαν, ο δε μετατασσόμενος υπάλληλος εξακολουθεί ασφαλιζόμενος παρά τω Ταμείω Αρωγής Υπαλλήλων Υπουργείου Δημοσίων Έργων. 3.Η κατά την παρ. 1 του συνιστωμένου Α1 Διοικητικού Κλάδου Α΄ Κατηγορίας θέσις ορίζεται επί βαθμοίς 8ω έως 4ω. Εις τον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. 